open-index/open-wikipedia-markdown huggingface dataset:
పర్వతనేని బ్రహ్మయ్య

thumb|పర్వతనేని బ్రహ్మయ్య
**పర్వతనేని బ్రహ్మయ్య** (అక్టోబర్ 2, 1908 - జులై 20, 1980) ప్రఖ్యాతి గాంచిన ఛార్టర్డ్ అకౌంటెంట్ (Chartered Accountant). పి. బ్రహ్మయ్య అండ్ కంపెనీ అను సంస్థను స్థాపించి దానికి దేశవ్యాప్తముగా గౌరవము సంపాదించి, ఆడిటింగ్ అనే వృత్తిలో వేలమందికి శిక్షణనిచ్చి చిరస్మరణీయుడయ్యాడు. 

## జననం
బ్రహ్మయ్య 1908, అక్టోబర్ 2వ తేదీన కృష్ణా జిల్లా నూజెళ్ళలో జన్మించాడు. 1928 లో మద్రాసు లయోలా కళాశాల నుండి పట్టభద్రుడయ్యాడు. తరువాత లండన్ వెళ్ళి యఫ్.సి.ఎ అభ్యసించి ఇంకార్పొరేటెడ్ అకౌంటెంట్ అయ్యాడు.

## వృత్తి
ఇంగ్లాండు నుండి స్వదేశానికి తిరిగి వచ్చి మద్రాసులో సి.ఏ.గా వృత్తి ప్రారంభించాడు. 1932 ఏప్రిల్ 1న బ్రహ్మయ్య అండ్ కంపెనీ స్థాపించాడు. క్రమముగా తన కార్యకలాపాలు ఆంధ్ర రాష్ట్రము, బెంగుళూరు ప్రాంతాలకు వ్యాపింపచేశాడు. 40 ఏళ్ళపాటు క్రియాశీలంగా విధులు నిర్వర్తించి 1972లో పదవీ విరమణ చేశాడు. దేశంలో ఎన్నో ప్రైవేటు రంగ దిగ్గజాలకు తనదైన శైలిలో సేవలందించిన ఘనత బ్రహ్మయ్యది. పలు బ్యాంకులు, ఫైనాన్స్ కంపెనీలు, పరిశ్రమలకు ఛార్టర్డ్ అకౌంటెన్సీ సేవలందించాడు. బ్రహ్మయ్య సంస్థ వారు ప్రభుత్వ రంగానికి చెందిన పలు సంస్థలకు ఆడిటర్లుగా పనిచేస్తున్నారు. పలు కంపెనీల బోర్డులలో డైరెక్టరుగా వ్యవహరించిన బ్రహ్మయ్యకు వ్యాపార, పారిశ్రామిక రంగాలు ఎదుర్కొన్న సమస్యలపై నిశిత అవగాహన ఉండేది. అఖండ మేధా సంపత్తితో తానే ఒక సంస్థగా ఎదిగిన వ్యక్తిత్వం బ్రహ్మయ్యది. ఇన్స్టిట్యూట్ ఆఫ్ ఛార్టర్డ్ అకౌంటెంట్స్ ఆఫ్ ఇండియా, ఆంధ్రా ఛాంబర్ ఆఫ్ కామర్స్ మొదలగు సంస్థలకు అధ్యక్షునిగా పనిచేశాడు. స్టేట్ బ్యాంక్ ఆఫ్ ఇండియా కేంద్ర మండలిలో డైరెక్టరుగా, యూనిట్ ట్రస్ట్ ఆఫ్ ఇండియా ధర్మకర్తలలో ఒకరుగా ఉన్నాడు.

బ్రహ్మయ్య గొప్ప కళాభిమాని కూడ. మద్రాసులో జరిగే పలు సాంస్కృతిక కార్యక్రమాలలో ఉత్సాహంగా పాల్గొనేవాడు. 'కళాభారతి' కి ఏడేళ్ళపాటు అధ్యక్షునిగా పనిచేశాడు. తెలుగు భాష సమితికి మూడు దశాబ్దాలకు పైగా గౌరవ కోశాధికారి.

ఎన్నో దానాలు, పలు విద్యాసంస్థలకు విరాళాలిచ్చాడు. ఆయన పేరు మీద విజయవాడలో సిద్ధార్థ విద్యా సంస్థ ఒక కళాశాల స్థాపించింది.

## మరణం
బ్రహ్మయ్య 1980, జులై 20 న మరణించాడు.

వర్గం:1908 జననాలు
వర్గం:1980 మరణాలు
వర్గం:కృష్ణా జిల్లా వ్యాపారవేత్తలు
అంతర్జాతీయ అహింసా దినోత్సవం

**అంతర్జాతీయ సత్యాగ్రహ దినోత్సవం** (International Day of Non-Violence) ఐక్య రాజ్య సమితి చే గుర్తించబడిన స్మారక దినం. ఇది ప్రతి సంవత్సరం మహాత్మా గాంధీ జన్మదినం అయిన అక్టోబరు 2 వ తేదీన జరుపుకుంటారు.

జనవరి 2004 లో ఇరాన్ నోబెల్ గ్రహీత షిరిన్ ఎబాడీ పారిస్లోని ఒక హిందీ ఉపాధ్యాయుడి నుండి అంతర్జాతీయ అహింసా దినోత్సవం కోసం ఒక ప్రతిపాదనను అందుకున్నాడు. అతడు దాన్ని ముంబైలో జరిగిన వరల్డ్ సోషల్ ఫోరము వద్ద ఉంచాడు. ఈ ఆలోచనపై క్రమంగా భారత జాతీయ కాంగ్రెస్ పార్టీ నాయకులు ఆసక్తి కనబరచారు. 2007 జనవరిలో న్యూ ఢిల్లీలో సత్యాగ్రహ సమావేశంలో, ఈ ఆలోచనను స్వీకరించాలని ఐక్యరాజ్యసమితికి పిలుపునిస్తూ ఒక  తీర్మానం చేసారు. ఈ తీర్మానాన్ని భారత జాతీయ కాంగ్రెస్ అధ్యక్షురాలు సోనియా గాంధీ, ఆర్చ్ బిషప్ డెస్మండ్ టుటు లు తీసుకువచ్చారు.

15 జూన్ 2007 న ఐక్యరాజ్యసమితి సర్వసభ్య సమావేశం అక్టోబర్ 2 ను అంతర్జాతీయ అహింసా దినోత్సవంగా జరుపుకోడానికి ఓటు వేసింది. ఐక్యరాజ్యసమితి సర్వప్రతినిధి సభ తీర్మానంలో అక్టోబర్ 2 ను "తగిన పద్ధతిలో జ్ఞాపకం చేసుకోవాలనీ, విద్య ద్వారా,  ప్రజలలో అవగాహన తీసుకురావడం ద్వారా అహింసా సందేశాన్ని వ్యాప్తి చేయండం ద్వారా జరుపుకోవాలని" సభ్యులందరినీ కోరింది.

భారత శాశ్వత రాయబారి అభ్యర్థన మేరకు, న్యూయార్క్ నగరంలోని ఐక్యరాజ్యసమితి పోస్టల్ అడ్మినిస్ట్రేషన్ (యుఎన్‌పిఎ) ఈ సంఘటనను జ్ఞాపకం చేసుకోవడానికి ఒక ప్రత్యేక క్యాచెట్‌ను సిద్ధం చేసింది. అక్టోబర్ 2, 31 మధ్య యుఎన్పిఎ పంపే మెయిళ్ళన్నీ ఈ క్యాచెట్‌ను కలిగి ఉంటాయని చెప్పింది.

## మూలాలు

## బయటి లింకులు
*Introduction of the draft resolution on International Day of Non-Violence  - United Nations
*October 2 is global non-violence day - *[[Hindustan Times]]*
*Gandhi birthday to mark non-violence - *[[UPI]]*

వర్గం:స్మారక దినోత్సవాలు
వర్గం:ఐక్యరాజ్య సమితి దినోత్సవాలు
కలప

**కలప** వృక్షాల నుండి లభించే ముఖ్యమైన పదార్థము.

## భారతదేశపు కలప చెట్లు
భారతదేశంలో సుమారు 150 జాతుల కలప చెట్లు గుర్తించారు. వానిలో ముఖ్యమైనవి క్రింద వివరించబడ్డాయి:

## మూలాలు

వర్గం:వృక్ష శాస్త్రము
వర్గం:కలప చెట్లు
ఆంధ్రప్రదేశ్ రాజ్యాభిలేఖ పరిశోధనాలయం

thumb|16 వ శతాబ్దం కోదండరామ ఆలయం, ఒంటిమిట్ట, ఆంధ్రప్రదేశ్
**ఆంధ్ర ప్రదేశ్ రాజ్యాభిలేఖ పరిశోధనాలయం** (Andhra Pradesh State Archives and Research Institute) ఆంధ్ర ప్రదేశ్ రాష్ట్ర ప్రభుత్వ సంస్థ. ఇది హైదరాబాదులో తార్నాక ప్రాంతంలో ఉంది.

## చరిత్ర
ఆంధ్ర ప్రదేశ్ రాష్ట్ర రాజ్యాభిలేఖ పరిశోధనాలయం 1894లో ప్రారంభించబడింది. ఈ సంవత్సరం కొందరు జాగీర్దార్లు స్వాధీనంలో ఉన్న దఫ్తర్-ఇ-దివానీ, దఫ్తర్-ఇ-మాల్ రికార్డులను నిజాం ప్రభుత్వం సొంతం చేసుకున్నది. వీటిని భద్రపరచడానికి దఫ్తర్-ఇ-దివానీ అను పేరుతో కొత్త కార్యాలయం ఏర్పాటుచేయబడింది. 1924 సంవత్సరంలో దీని స్థాయిని డైరెక్టరేటుకు పెంచబడి, హైదరాబాదు ప్రభుత్వం ఆధ్వర్యంలో ఈ పేరును కేంద్ర రికార్డు కార్యాలయం అని మార్చబడింది.

ఆంధ్ర రాష్ట్రం ఏర్పడిన తర్వాత 1953లో కొన్ని రికార్డులను మద్రాసు నుండి కర్నూలుకు మార్చబడినవి.

 
ఆంధ్ర ప్రదేశ్ అవతరించిన తరువాత నవంబరు 1, 1956 నుండి ఆంధ్ర రికార్డు కార్యాలయం, కేంద్ర రికార్డు కార్యాలయం విలీనం చేయబడ్డాయి. చివరగా 1962లో ఈ డిపార్టుమెంటు జాతీయ రాజ్యాభిలేఖ పద్ధతిలో పునర్వ్యవస్థీకరించబడింది.

## బయటి లింకులు
అధికారిక వెబ్ సైటు.

వర్గం:ప్రభుత్వరంగ సంస్థలు
పన్ను (ఆర్థిక వ్యవస్థ)

thumb|ఆదాయ పన్ను కాలిక్యులేషన్ - ప్రతీకాత్మక చిత్రం
**పన్ను** అనేది ఆర్థిక వ్యవస్థలో భాగం. ఈ పన్నులు ఒక వ్యక్తికి లేదా సంస్థలపై వారు నివసించే ప్రభుత్వం రాజ్యాంగ పరంగా విధించేవిగా ఉంటాయి. భారతదేశంలో కొన్ని పన్నులు కేంద్ర ప్రభుత్వం విధిస్తే మరికొన్ని రాష్ట్ర ప్రభుత్వం విధిస్తుంది.

## పన్ను నియమాలు
వన్నులు స్థూలంగా రెండు రకాలు: ప్రత్యక్ష పన్నులు, పరోక్ష పన్నులు.

### ప్రత్యక్ష పన్నులు
వ్యక్తులు, సంస్థలపై నేరుగా విధించే పన్నులని ప్రత్యక్ష పన్నులని అంటారు. ఉదాహరణకి, ఆదాయపు పన్ను.

* ఆదాయపు పన్ను (Income Tax)
* ఆస్తి పన్ను (Property Tax)
* వృత్తి పన్ను (Professional Tax)
* సంపద పన్ను (Wealth Tax)

### పరోక్ష పన్నులు
పన్ను చెల్లించాల్సిన వారి వద్ద నుండి కాకుండా మూడోపక్షం నుండి వసూలు చేస్తే వాటిని పరోక్ష పన్నులు అంటారు. అయితే, మూడోపక్షం వారికి చెల్లించే విలువలో పన్ను కూడా కలిసివుంటుంది. ఆ కలిసి ఉన్న పన్నుని మూడోపక్షం వారు ప్రభుత్వానికి చెల్లిస్తారు. ఉదాహరణకి, అమ్మకపు పన్ను.

* అమ్మకపు పన్ను (Sales Tax)
* ఎక్సైజ్ సుంకం (Excise Duty)
* కస్టమ్స్ సుంకం (Customs Duty)
* కార్పోరేషన్ పన్ను (Corporate Tax)
* వినోదపు పన్ను (Entertainment Tax)
* సర్వీస్ పన్ను (Service Tax)
* (Stamp Duty)

వర్గం:భారతదేశంలో పన్నుల విధానం
మూఢ నమ్మకాలు (సినిమా)

**మూఢ నమ్మకాలు** 1963 నవంబరు 29న విడుదలైన తెలుగు సినిమా. శ్రీ పద్మాలయ బ్యానర్ పై ఎం.ఎస్.శ్రీరాం నిర్మించిన ఈ సినిమాకు వి.శ్రీనివాసన్ దర్శకత్వం వహించాడు. ఈ సినిమాకు ఎం.ఎస్.శ్రీరాం, కె.వి.మహదేవన్ సంగీతాన్ని సమకూర్చారు.  ఈ సినిమా 1961లో విడుదలైన  పనితిరై అనే తమిళ సినిమాకు తెలుగు డబ్బింగ్. పనితిరై సినిమాకు మాతృక 1959లో విడుదలైన హిందీ సినిమా అర్ధాంగిని.
## నటీనటులు
* జెమినీ గణేశన్
* బి.సరోజా దేవి (ద్విపాత్రాభినయం)
* కె. ఎ. తంగవేలు
* టి.ఎస్.బాలయ్య
* ఎస్.వి.సుబ్బయ్య
* ఎం.సరోజ
* ఎం.లక్ష్మీప్రభ
* ఎం.ఎస్.సుందరీబాయి 

## సాంకేతిక వర్గం

* దర్శకుడు: వి.శ్రీనివాసన్ 
* సంగీతం: ఎం.ఎస్.శ్రీరామ్, కె .వి. మహదేవన్ 
* మాటలు, పాటలు: రాజశ్రీ (ఇందుకూరి రామకృష్ణంరాజు) 
* నేపథ్య గానం: పి.బి.శ్రీనివాస్ 
* నిర్మాత: ఎం.ఎస్.శ్రీరామ్ 
* నిర్మాణ సంస్థ: శ్రీ పద్మాలయ 
* విడుదల:29:11:1963.

## పాటల జాబితా

# ఎంతో వింత మానవుడు తన నీడను , రచన: రాజశ్రీ, గానం.ప్రతివాద భయంకర శ్రీనివాస్.
# ఒకే నవ్వు ఒకే నవ్వు నాకు వేడుక ఒకే మనసు ఒకే మనసు, రచన: రాజశ్రీ,గానం. పులపాక సుశీల, ప్రతివాది భయంకర శ్రీనివాస్
# ఎంతో వింత మానవుడు తన నీడను,రచన:రాజశ్రీ, గానం.ప్రతివాది భయంకర శ్రీనివాస్.

## మూలాలు

వర్గం:బి.సరోజాదేవి నటించిన సినిమాలు
వర్గం:డబ్బింగ్ సినిమాలు
వర్గం:ద్విపాత్రాభినయం ఉన్న సినిమాలు
హోమినిడే

**హోమినిడే** (లాటిన్ Hominidae) ఒక అభివృద్ధి చెందిన జీవ కుటుంబం. మానవులు, చింపాంజీలు, గొరిల్లాలు, ఒరంగుటాన్లు హోమినిడేలోనికి వర్గీకరింబడ్డాయి.

## మూలాలు

వర్గం:జంతు శాస్త్రము
వర్గం:మానవ పరిణామం
ఐ.కొండలరావు

**అయితంరాజు కొండలరావు**  (**ఐ. కొండలరావు)** మొదటి ఉరుదూ - తెలుగు నిఘంటువు సంకలన కర్త.  

మొట్టమొదటి సారిగా 1930 వ దశకంలోనే చెందిన అయితంరాజు కొండలరావు ఎన్నో యేండ్లు కృషి చేసి ఉర్దూ – తెలుగు నిఘంటువుని తయారు చేశాడు. ఇదే మొట్టమొదటి ఉర్దూ తెలుగు నిఘంటువు.

1938 ఉస్మానియా కాలేజీ వరంగల్ లో మాజీ అరబిక్ ప్రొఫెసర్ . ఈ నిఘంటువు అలీఫ్ నుండి లామ్ వరకు కర్నూలులోను మీమ్ నుండి యే వరకు వరంగల్ లోను ప్రింటు చేయబడింది. మొత్తం 857 పేజీలు. దీనిని ముద్రణ చేయుటకు 2012 ప్రపంచ తెలుగు మహా సభలలో పునర్ముద్రించడానికి మండలి బుద్ధప్రసాద్ అంగీకరించాడు.  దీనిని త్వరలో మన అధికార భాషా సంఘం పునర్ముద్రించబోతోంది.  ఐ.కొండలరావు గారి 1300 పేజీల తెలుగు-ఉర్దూ నిఘంటువు (1938) ను "గీటురాయి" ఎడిటర్ ఎస్.ఎం.మలిక్ తన లైబ్రరీలో నుండి తీసి పునర్ముద్రణ కోసం ఇచ్చారు. హుసేన్,  రసూల్  బృందం డీటీపీ పని మొదలుబెట్టింది. ఈ మధ్య ప్రభుత్వం విడుదలచేసిన 18 రకాల తెలుగు యూనీకోడు ఫాంట్లలోనే ఈ నిఘంటువు తయారవుతుంది.

## మూలాలు

వర్గం:నిఘంటుకారులు
బొల్లినేని మునుస్వామినాయుడు

**బొల్లినేని మునుస్వామి నాయుడు** చిత్తూరు జిల్లా తిరుత్తని దగ్గర వేలాంజరి గ్రామమందు 1885లో జన్మించాడు. తండ్రి బొజ్జా నాయుడు. తల్లి అక్కమాంబ. వీరి పూర్వీకులు కార్వేటి నగర సంస్థానంలో ఉన్నత పదవులలో ఉన్నారు. మునుస్వామి రైతు కుటుంబంలో జన్మించి న్యాయవాదిగా పనిచేయడం ప్రారంభించి అంచెలంచెలుగా ఉన్నత స్థాయికి ఎదిగిన వ్యక్తి. ప్రధానమంత్రి పదవి పొందేందుకు ముందు అతను ప్రభుత్వం నియమించిన అగ్రికల్చర్ కమిషన్, బ్యాంకింగ్ ఎంక్వయిరీ కమిటీ, బ్యాంకింగ్ ఎకోకొరియర్ కమిషన్ వంటి కమిటీలు, కమిషన్లలో సభ్యునిగా పనిచేశారు.

1908లో మద్రాసు విశ్వవిద్యాలయము నుండి న్యాయశాస్త్రంలో పట్టా పొంది న్యాయవాదిగా రాణించాడు. జస్టిస్ పార్టీ కార్యకర్తగా రాజకీయ రంగంలో అడుగు పెట్టాడు. చిత్తూరు మునిసిపల్ కౌన్చిల్ సభ్యునిగా, చిత్తూరు జిల్లా బోర్డు ఉపాధ్యక్షునిగా, అనంతరం అధ్యక్షునిగా, మద్రాసు లెజిస్లేటివ్ కౌన్సిల్ సభ్యునిగా అంచలంచెలుగా ఎదిగాడు. అవిభక్త మద్రాసు రాష్ట్ర ప్రధాన మంత్రి (బ్రిటిషు వారి పాలనలో రాష్ట్ర ముఖ్యమంత్రిని ఫస్ట్ మినిస్టర్ అని ప్రధాన మంత్రి అని పిలిచేవారు) గా 1930-1934 వరకు పదవిని అత్యున్నతంగా నిర్వహించాడు.

1930ల్లో జస్టిస్ పార్టీలో నాయకునిగా ఎదిగిన మునుస్వామి బ్రాహ్మణులకు వ్యతిరేకంగా పనిచేసే జస్టిస్ పార్టీ తీరుమార్చే ప్రయత్నాలు చేశారు. స్వయంగా బ్రాహ్మణేతరుడైనా, తాను బ్రాహ్మణులను ద్వేషించడం ప్రధానాంశంగా అభివృద్ధి చెందిన జస్టిస్ పార్టీలో నాయకుడైనా ద్వేషం తగదని, బ్రాహ్మణులతో సఖ్యతగా, ప్రేమతోనే అభివృద్ధి సాధించాలని వాదులాడేవారు. బ్రాహ్మణులను కూడా జస్టిస్ పార్టీలో చేర్చుకోవచ్చన్న ప్రతిపాదనను చేసారు.

మద్రాసు శాసనసభలో వివిధ కమిటీలలో సభ్యునిగా బాధ్యతాయుతంగా వ్యవహరించాడు. ఆచార్య ఎన్.జి.రంగా గారితో కలిసి జమీందారులకు వ్యతిరేకంగా, ఎస్టేట్ లెవల్ చట్ట సవరణకు పూనుకున్నాడు. ప్రధాన మంత్రిగా ఎన్నో ప్రజాహిత, అభ్యుదయ కార్యక్రమాలు చేపట్టాడు. జమీందారులంతా కలిసి నాయుడుకు వ్యతిరేకులై గవర్నర్ పై ఒత్తిడి తెచ్చారు. అదే సమయములో తన వద్ద పనిచేసే బంట్రోతు పావలా లంచం తీసుకున్న విషయం తెలియడంతో నైతిక బాధ్యత వహించి తన పదవికి రాజీనామా చేసి ప్రభుత్వ వాహనాన్ని వదలి గుర్రపు బగ్గీలో ఇంటికెళ్ళిన నిజాయితీపరుడు.

నాయుడు సేవలు గుర్తించిన బ్రిటిషు ప్రభుత్వం 1926లో రావు బహద్దర్, 1930లో దివాన్ బహద్దర్ బిరుదులను ప్రదానం చేసింది. ఇతను1935 జనవరి  8వతేదీ నుండి అస్వస్థతకు గురియై, 1935 జనవరి 13 తేదీన ఉత్తరాయణం ప్రవేశించిన పుణ్యతిథిన వైకుంఠప్రాప్తి పొందారు. ఇతని జీవిత చరిత్ర "*శ్రీయుత దివాన్ బహదూర్ మునుస్వామి నాయుడు గారియొక్క జీవిత చరిత్రము*"ను అతని వద్ద ఆంతరంగిక సహాకుడుగా పనిచేసిన ఉమాపతి వ్రాశాడు.

## మూలాలు

## బయటి లింకులు
* 

వర్గం:1885 జననాలు
వర్గం:తమిళనాడు ముఖ్యమంత్రులు
వర్గం:1935 మరణాలు
వర్గం:చిత్తూరు జిల్లా రాజకీయ నాయకులు
వర్గం:చిత్తూరు జిల్లా న్యాయవాదులు
వర్గం:మద్రాసు ప్రెసిడెన్సీ ముఖ్యమంత్రులు
వర్గం:మద్రాసు ప్రెసిడెన్సీలో శాసన సభ్యులుగా పనిచేసిన ఆంధ్రప్రదేశ్ వ్యక్తులు
యార్లగడ్డ వెంకన్న

**[[యార్లగడ్డ వెంకన్న చౌదరి]]** (1911 - 1986) ప్రకాశం జిల్లా కారంచేడు వాస్తవ్యుడు, స్వాతంత్ర్య సమర యోధుడు, మహా దాత, పారిశ్రామిక వేత్త. గణితములో, న్యాయశాస్త్రములో మంచి ప్రవేశము గల మేధావి.

## జననం
వెంకన్న చౌదరి ప్రకాశం జిల్లా కారంచేడు గ్రామంలో యార్లగడ్డ నాయుడమ్మ, రత్నమాంబ దంపతులకు1911 లో జన్మించారు. వీరికి ఒక అక్కయ్య శ్రీమతి దగ్గుబాటి సీతమ్మ ఒక తమ్ముడు రంగనాయకులు చౌదరి ఉన్నారు. వెంకన్న చౌదరి తమ మేనమామ కూతురు రాజ్యలక్ష్మమ్మని వివాహమాడారు. వీరికి కుమారుడు శంభు ప్రసాద్. శంభు ప్రసాద్ గారి భార్య శ్రీమతి ప్రభావతి ఈమె అమరావతి రాజా వాసిరెడ్డి శ్రీనాధ్ ప్రసాద్ గారి కుమార్తె.

## సమాజసేవ
ఉప్పు సత్యాగ్రహములో పాల్గొని ఒక సంవత్సరము జైలు శిక్ష అనుభవించాడు. కారంచేడు గ్రామ పంచాయతీ సర్పంచ్ గా బాధ్యతలు నిర్వహించారు. మద్రాసులోని ఆంధ్ర ఛాంబర్ ఆఫ్ కామర్స్కు అధ్యక్షునిగా పనిచేశాడు.

## సాహిత్య పోషణ
తుమ్మలపల్లి రామలింగేశ్వర రావు గారు తాళ్ళపాక అన్నమాచార్యుని జీవితంపై వ్రాసిన తొలి రచన కృతి స్వీకరించారు. కోట సోదర కవులు తమ రచన "రాజ్యలక్ష్మీ విలాసము" వీరికి అంకితమిచ్చారు.

ఆచార్య యార్లగడ్డ వెంకట రాఘవయ్య గారు తమ విశిష్ట రచన "కాకతీయ తరంగిణి"ని వెంకన్న చౌదరి గారికి అంకితమిచ్చారు.

విశేషమేమిటంటే వీరిద్దరూ జీవితంలో ఎప్పుడూ కలుసుకోలేదు. వెంకన్న చౌదరి గారి దాతృత్వ గుణాన్ని అభిమానించి, అన్నగా భావించి శ్రీ రాఘవయ్య గారు తమ రచనను వెంకన్న చౌదరి గారికి అంకితమిచ్చారు.

వెంకన్న చౌదరి గారి ప్రోద్బలంతో, నాటి ముఖ్యమంత్రి జలగం వెంగళరావు గారు, తితిదే నిర్వహణాధికారి అన్నా రావు గారు అన్నమాచార్య ప్రాజెక్ట్ ప్రారంభించారు.

## సినిమా నిర్మాత
శంభూ ఫిల్మ్స్ పతాకంపై వెంకన్న నిర్మించిన 'నమ్మిన బంటు' (1960) అనే చలనచిత్రము భారత రాష్ట్రపతి నుండి రజత పతకము పొందింది. స్పెయిన్లో జరిగిన అంతర్జాతీయ చలనచిత్ర వేడుకలో ప్రదర్శించబడి పలువురి ప్రశంశలు పొందింది.

## దాతృత్వం
వెంకన్న చౌదరి మహా దాత. పలు పాఠశాలకు, కళాశాలలకు భూరి విరాళాలిచ్చాడు. తన తండ్రి పేరిట 'యార్లగడ్డ నాయుడమ్మ ఓరియంటల్ విద్యాలయము' స్థాపించాడు. తిరుపతి, తిరుత్తణి, శ్రీశైలం వంటి దేవస్థానములలో కాటేజీలు, సత్రములు నిర్మించాడు. గుంటూరు జిల్లా మంగళగిరి వద్ద కాన్సర్ ఇన్స్టిట్యూట్ నకు 30 లక్షల విరాళమిచ్చాడు.

భార్య రాజ్యలక్ష్మి పేరిట 1980 నుండి తెలుగువారిలో పేరుప్రఖ్యాతులు పొందిన వ్యక్తులకు పురస్కారములు ఇవ్వబడుచున్నవి.

## మరణం
మద్రాసులో స్ధిరపడి, అశేష సంపదను సృష్టించి సమాజ శ్రేయస్సుకు వుపయోగ పెట్టిన దానశీలి వెంకన్న చౌదరి గారు1986లో పరమపదించారు.

## మూలాలు

వర్గం:1911 జననాలు
వర్గం:1986 మరణాలు
వర్గం:తెలుగువారిలో స్వాతంత్ర్య సమర యోధులు
వర్గం:ప్రకాశం జిల్లా స్వాతంత్ర్య సమర యోధులు
వర్గం:ప్రకాశం జిల్లా పారిశ్రామికవేత్తలు
వర్గం:ప్రకాశం జిల్లా విద్యాదాతలు
వర్గం:ప్రకాశం జిల్లా సినిమా నిర్మాతలు
మర

**మర** (ఆంగ్లం Screw) ఒక పరికరం, సామాన్యమైన యంత్రం. ఇది చూడడానికి మేకు లాగా కనిపిస్తుంది. దీనికి సర్పిలాకారంగా ఉండే గాడి చేయబడి ఉంటుంది. ఒక చివరి తలంలో మర తిప్పడానికి సౌకర్యంగా ఏర్పాటు కలిగిఉంటుంది. రెండవ చివర మొనదేలి కొన్ని ఘనపదార్థాలలోనికి సుళువుగా పోతుంది. ఇవి వివిధ పరిమాణాలలో తయారుచేస్తారు. వీటిని వివిధ వస్తువులకు కలిపి ఉంచడానికి ఉపయోగిస్తారు.

## మరకు బోల్టుకు తేడా
సామాన్యంగా మరలు చిన్నవిగా (1/4 అంగుళం కన్నా తక్కువ) ఉండి, ఒకవైపు మొనదేలి ఉంటాయి. బోల్టులు పెద్దవిగా, స్థూపాకారంగా ఉండి నట్టుతో కలిపి ఉపయోగించడానికి అనువుగా చేయబడి ఉంటాయి. ఒకవైపు మొండిగా నట్టు ఎక్కించడానికి అవకాశం కల్పిస్తాయి. ఇవి కన్నాలు చేయబడిన వాటిని బిగించడానికి అధిక శక్తివంతమైన బంధాలకోసం వాడతారు. 

## బయటి లింకులు
* Nut and bolt classification charts
* Metric coarse thread dimensions
* Detailed metric thread dimensions
* Analysis of bolted joints and threaded fasteners
* Mechanics of screws
* Analysis of power screws

వర్గం:సరళ యంత్రాలు
వర్గం:గృహోపకరణాలు
గట్టుక్రిందపల్లి

**గట్టుక్రిందపల్లి **, అన్నమయ్య జిల్లా, ములకలచెరువు మండలానికి చెందిన రెవెన్యూయేతర గ్రామం. .ఈ గ్రామం ములకలచెరువు నుండి 6 కి.మీ. దూరాన ఉంది. ఈ గ్రామం చూడడానికి చాలా చక్కగా ఉంటుంది.

## మూలాలు
ఇండియన్ ఇన్‌స్టిట్యూట్ ఆఫ్ సైన్స్

right|thumb|250px| ఇండియన్ ఇన్‌స్టిట్యూట్ ఆఫ్ సైన్స్ పరిపాలనా భవనం
**ఇండియన్ ఇన్‌స్టిట్యూట్ ఆఫ్ సైన్స్** లేదా**భారతీయ విజ్ఞాన సంస్థానం** ఉన్నత విద్య (post-graduation, doctorial), పరిశోధనల కొరకు నిర్దేశింపబడిన భారతదేశంలోనే అత్యున్నత విశ్వవిద్యాలయం. ఇది కర్ణాటక రాష్ట్రంలోని బెంగుళూరు నగరంలో నెలకొని ఉంది. కరెంటు సైన్సు జర్నలు ఇచ్చిన కోటి (Rank) ప్రకారం పరిశోధనా ఉత్పత్తిలో (citation and impact factor) ఇది భారతదేశంలో ప్రథమ స్ధానంలో నిలిచింది.

టైమ్స్ హయ్యర్ ఎడ్యుకేషన్ (THE) విడుదల చేసిన వరల్డ్ యూనివర్సిటీ ర్యాంకింగ్స్-2024 జాబితాలో ఐఐఎస్ సీ-బెంగళూరు టాప్-250లో స్థానం దక్కించుకుంది.

## చరిత్ర
1893 లో ఒకసారి జంషెడ్జీ టాటా నౌకలో ప్రయాణిస్తుండగా ఆయన యాధృచ్చికంగా స్వామీ వివేకానందను కలవడం జరిగింది. ఉక్కు పరిశ్రమను భారత్ కు రప్పించడం గురించి వారిరువురూ కొద్దిసేపు చర్చించడం జరిగింది. ఆతరువాత ఐదేళ్ళకు టాటా వివేకానందకు ఇలా లేఖ రాశారు.

సైన్సుపై స్వామీ వివేకానంద అభిప్రాయాలకు, ఆయన నాయకత్వ లక్షణాలకు ముగ్ధుడైన టాటా ఆయన ప్రయత్నంలో సహాయపడవలసిందిగా కోరాడు. వివేకానంద ఎంతో సంతోషంగా అందుకు అంగీకరించాడు. భారతదేశంలో సైన్సు అభివృద్ధే లక్ష్యంగా పరిశోధన, ఉన్నత విద్యకోసం ఒక సంస్థను స్థాపించేందుకు ఒక కమిటీని ఏర్పాటు చేశాడు. ఈ కమిటీ 1898, డిసెంబరు 31 న డ్రాఫ్టు ప్రతిపాదనను అప్పటి గవర్నర్ జనరల్ లార్డ్ కర్జన్ ను సమర్పించింది. తర్వాత నోబెల్ బహుమతి గ్రహీత ఐన సర్ విలియం రామ్సేను సంస్థ స్థాపించేందుకు అనువైన ప్రదేశాన్ని సూచించవలసిందిగా కోరడం జరిగింది. ఆయన బెంగళూరు అందుకు అనువైన స్థలంగా పేర్కొన్నారు.
## సంస్థ గురించి
ఇండియన్ ఇన్‌స్టిట్యూట్ ఆఫ్ సైన్స్ నే టాటా ఇన్‌స్టిట్యూట్ అని కూడా తరచు వ్యవహరించడం జరుగుతుంది.
### ప్రాంగణం
సంస్థ ప్రాంగణమంతా పచ్చదనంతో అలరారుతుంటుంది.

## ప్రసిద్ధి గాంచిన పూర్వ విద్యార్థులు
* సతీష్ ధావన్
* రొద్దం నరసింహ
* జి.ఎన్ రామచంద్రన్
* ఆర్.గణేష్
* ఆర్.ఎస్.కృష్ణన్

## ఫ్యాకల్టీ
ఈ సంస్థలో డైరెక్టర్లుగా, ప్రొఫెసర్లుగా, అధ్యాపకులుగా పనిచేసిన కొందరు ప్రముఖులు:
* అడుసుమిల్లి శ్రీకృష్ణ
* అనిల్ కుమార్
* ఎస్. రామశేషన్
* కె. శివన్
* చంద్రశేఖర వేంకట రామన్
* చింతామణి నాగేశ రామచంద్ర రావు
* జి. ఎస్. ఆర్. సుబ్బారావు
* జి.కె. అనంతసురేష్, మెకానికల్ ఇంజనీర్.
* జీ ఎన్ రామచంద్రన్
* దీపాంకర్ బెనర్జీ
* నరేంద్ర కుమార్
* పద్మనాభన్ బలరాం
* రొద్దం నరసింహ
* రోహిణీ గాడ్బోలే
* వైద్యేశ్వరన్ రాజారామన్
* సంధ్య శ్రీకాంత్ విశ్వేశ్వరయ్య
* సతీష్ ధావన్
* సుధీర్ కుమార్ వెంపటి

## ఇవి కూడా చూడండి
* ఇండియన్ ఇన్‌స్టిట్యూట్ ఆఫ్ టెక్నాలజీ
## బయటి లింకులు

* IISc Homepage 
* IISc Forum - A Discussion forum dedicated to present and former IIScians
* IISc Alumni Association of North America, IISc AANA
* IISc Alumni Association 
* IISc Alumni Cell 
* IISc Alumni - Silicon Valley, USA

వర్గం:బెంగళూరు
భారత్ అమెరికా పౌర అణు ఒప్పందం

right|thumb|250px|భారత ప్రధాని మన్మోహన్ సింగ్ తో కరచాలనం చేస్తున్న అమెరికా అధ్యక్షుడు జార్జ్ బుష్
**పౌర అణు ఒప్పందం** భారతదేశం, అమెరికా దేశాల మధ్య అణు సహకారానికై కుదిరిన ద్వైపాక్షిక ఒప్పందం. భారత ప్రధాని మన్మోహన్ సింగ్, అమెరికా అధ్యక్షుడు జార్జి బుష్ సంయుక్త ప్రకటన ప్రకారం భారతదేశం తన అణు కార్యకలాపాలను, సైన్య సంబంధమైనవి, పౌర సంబంధమైనవి అని రెండుగా విభజించి రెండవ విభాగాన్ని అంతర్జాతీయ అణు ఇంధన సమాఖ్య (ఇంటర్నేషనల్ అటామిక్ ఎనెర్జీ ఏజెన్సీ) పరిధిలోకి తీసుకువస్తుంది. దీనికి ప్రతిఫలంగా భారతదేశానికి పౌర అణు వ్యవహారాల్లో అమెరికా తన సహకారాన్ని అందిస్తుంది.
## కారణాలు
### అణ్వాయుధాల వ్యాప్తి నిరోధం
ఈ ఒప్పందానికి అంగీకరించడం ద్వారా భారత్ నాన్ ప్రొలిఫరేషన్ ట్రీటీ (NPT) మీద సంతకం చేయకపోయినా అణ్వాయుధాల వ్యాప్తి నిరోధానికి కృషి చేస్తున్నట్లే భావించబడుతుంది. భారత్ తో ఈ ఒప్పందం చేసుకోవడం ద్వారా అణ్వస్త్ర వ్యాప్తి నిరోధానికి భారత్ చేస్తున్న కృషిని అమెరికా ప్రపంచ దేశాలకు చాటి చెబుతుంది.

### ఆర్థిక కారణాలు
దీని ద్వారా భారత్ లో ఆర్థికంగా వృద్ధి చెందగలదని అమెరికా భావిస్తోంది. 
### వ్యుహాత్మక కారణాలు
భారత్-పాకిస్తాన్ దేశాలతో సంబంధాలలో ఒకే విధానం పాటించకుండా రెండు ప్రత్యేక విధానాలు పాటించడం వల్ల అమెరికా ప్రయోజనం పొందాలని భావిస్తోంది. భారత్ కు దీటుగా ఎదుగుతున్న చైనాను కట్టడి చేయాలంటే ఇలా భారతో సంబంధాలు నెలకొల్పుకోవడం అమెరికాకు అవసరం.

## భారతదేశంలో రాజకీయ వ్యతిరేకత
భారత్ అమెరికా పౌర అణు ఒప్పందాన్ని భారతదేశంలో కొన్ని రాజకీయ పార్టీలు గట్టిగా వ్యతిరేకించాయి. ప్రధాన పార్టీలైన భారత జాతీయ కాంగ్రెస్, ద్రవిడ మున్నేట్ర కజగం, రాష్ట్రీయ జనతా దళ్ మొదలైన పార్టీలు దీన్ని సమర్థించినా కమ్యూనిస్ట్ పార్టీ, భారతీయ జనతా పార్టీ లాంటి కొన్ని వ్యతిరేకత తెలుపడంతో దీన్ని అమలు చేయడానికి ప్రభుత్వానికి కష్టాలు తప్పలేదు. నవంబరు 2007 న కొందరు మాజీ సైన్య ప్రధానాధికారులు, ప్రభుత్వాధికారులు, శాస్త్రజ్ఞులు పార్లమెంటు సభ్యులకు అణు ఒప్పందానికి మద్దతు పలుకుతూ ఒక లేఖ రాశారు.

## మూలాలు

వర్గం:భారతదేశం
పవన విద్యుత్తు

thumb|right|200px|సైన్సుకు సంబంధించిన కారణాల రీత్యా మూడు రెక్కలు కలిగిన గాలి మర సాధారణంగా అన్నిచోట్లా వాడతుంటారు
**పవన విద్యుత్తు** అనగా గాలిని ప్రత్యేక యంత్రాల ద్వారా  విద్యుచ్ఛక్తిగా మార్చడం. 2007 నాటికి ప్రపంచం మొత్తమ్మీద సుమారు 94.1 గిగావాట్ల విద్యుచ్చక్తి ఉత్పత్తి అవుతున్నదని అంచనా. ప్రస్తుతానికి ప్రపంచం వినియోగించే మొత్తం విద్యుత్తులో పవన విద్యుత్తు వినియోగం కేవలం 1 శాతమే అయినా, 2000 నుంచీ 2007 వరకు ఐదురెట్ల వేగంతో అభివృద్ధి చెందుతూ వస్తోంది.  చాలా దేశాలలో ఇది చెప్పుకోదగ్గ స్థాయిలో వాడుకలో ఉంది. డెన్మార్క్ లో 19%, స్పెయిన్, పోర్చుగల్ లో 9%, జర్మనీ, ఐర్లాండ్ లలో 6% విద్యుదుత్పత్తి పవనశక్తినుంచే ఉత్పత్తి అవుతున్నది. భారతదేశంలో పవన శక్తి మొత్తం ఉత్పత్తిలో 1.6 శాతం దాకా ఉంది. 

పవన శక్తిని భారతదేశంలో పూర్వీకులు, చాలా ఏళ్ళ ముందునుంచీ నావలను నడపడానికీ, నీటిని తోడటానికి, గింజలను పొడి చేయడానికి వాడేవారు. కానీ ప్రస్తుతం దీని ఉపయోగం ఎక్కువగా విద్యుదుత్పత్తిలోనే. పవన విద్యుత్తు శిలాజ ఇంధనాల వంటి ఇతర వనరుల నుంచి ఉత్పత్తి చేసే విద్యుత్తుతో పోలిస్తే తక్కువ గ్రీన్‌హౌస్ వాయువులను విడుదల చేస్తుంది కాబట్టి, పర్యావరణ కారులు దీన్ని మంచి ప్రత్యామ్నాయ ఇంధన వనరుగా భావిస్తున్నారు. 

## చరిత్ర
మానవుడు కనీసం 5,500 సంవత్సరాలకు పూర్వమే పవన శక్తిని తెరచాపల రూపంలో నౌకలను నడపడానికి ఉపయోగించడం నేర్చుకున్నాడు. బాబిలోనియన్ చక్రవర్తియైన *[[హమ్మురాబి]]* 17వ శతాబ్దంలో తాను తలపెట్టిన మహత్తర సాగునీటి పథకం కోసం పవన శక్తిని ఉపయోగించాలనుకున్నాడు.

## మూలాలు
వడ

right|212x212px|thumb|శనగపప్పు వడలు

**వడ** [ vaḍa ] vaḍa. తెలుగు 
*n. Heat, వేడిమి, ఎండసెగ. తాపము. 
*Trouble, pain, labour, శ్రమము. A sort of cake, గారె. 
*A kind of hot cake. adj. Hot, వేడి. వడకొట్టి చచ్చిపోయినాడు or వడతగిలి చచ్చిపోయినాడు ఉదాహరణ:he died of sunstroke. "నిప్పుల వసంతములాడు నెండల వడజల్లు పడమటి వాయువులును." P. i. 304. వడగల్లు 
*vaḍa-gallu. n. A hailstone. "రాలెనొయ్యన వడగండ్లు పాలపండ్లు." A. iv. 118.*
*పడగవ్వ vaḍa-gavva. n. The name of a certain fish, a species of Scomber. Russell, plate 139.
*వడగాలి or వడగాడ్పు vaḍi-gāli. n. The hot or land wind.
* నిప్పుగాలి. వడగొను vaḍa-gonu. v. n. To feel hot, తాపమును పొందు. 
*వడపప్పు vaḍa-pappu. n. A dish of green gram, split and soaked in water, with salt, pepper, assafœtida, &c. బడలిక తీరుటకు నానవేసి కొంచెము ఉప్పు ఉంగువ కలిపిన పెసరపప్పు. 
*వడపిందె vaḍa-pinde.n. A tender fruit that falls down from a tree through the heat of the weather. 

*వడముడి vaḍa-muḍi. n. One who makes it hot for his enemies, శత్రువులకు తాపమును గలుగ జేయువాడు. A Telugu name of Bhīma, one of the heroes of the Pāndu race. భీముడు. "క కడువడి ౛నియంతంతం బుడమి బడిన కరులగములు పొరలుట కతనన్ వడముడి యడచిన తెరువేర్పడగని వేవేగతేరు పరపెం గదియున్." M. VI. ii. 375.
## ఇవి కూడా చూడండి
* వడగళ్ళు
*అరటికాయ సెనగపప్పు వడలు
వర్గం:పదజాలం
వర్గం:ఆహార పదార్థాలు
వర్గం:శాకాహార వంటలు
బ్లేజ్ పాస్కల్

పాస్కల్ (జూన్ 19, 1623 - ఆగష్టు 19, 1662) పాస్కల్ సూత్రం కనిపెట్టిన శాస్త్రవేత్త.

## బాల్యం
ఫ్రాన్స్ కి చెందిన పాస్కల్ 7 యేండ్ల వయస్సు నుండే జామెట్రీ పట్ల విపరీతమైన ఆసక్తిని ప్రదర్శిస్తూ అందరినీ ఆశ్చర్యపరచేవాడట, తమాషా ఏమిటంటే 12 ఏళ్ళ వయస్సులోనే ఒక త్రిభుజం లోని మూడు కోణాల మొత్తం రెండు లంబకోణాల మొత్తానికి సమానంగా ఉంటుందనే సిద్ధాంతాన్ని ప్రవేశపెట్టాడు. దీంతో ఈయన తండ్రి పాస్కల్ ను గణితం చదవడానికి ఎక్కువగా అనుమతించటం మొదలు పెట్టాడు. ఈ వేళ అందరూ వేనోళ్ళ కొనియాడుతున్న "యూనివర్సల్ ధీరం ఆఫ్ జామెట్రీ" పాస్కల్ రూపొందించినదే కదా. ఈయనకు 17 ఏళ్ళు వచ్చినప్పుడు ప్రముఖ గణిత శాస్త్రజ్ఞుడు డెస్ కార్టెస్ ఆ
యనలో ఒక గొప్ప మేధావిని చూసి ప్రశంసించాడు. అంతటి సమర్థుడు బ్లెయిసీ పాస్కల్.

## కాలిక్యులేటింగ్ మెషీన్ ఆవిష్కరణ
పాస్కల్ జీవితమంతా ఫ్రాన్స్ లోనే గడిచింది. ఈయన తండ్రి అక్కౌంటెంట్ గా పనిచేసేవాడు. రాత్రీ పగలూ లెక్కలు చేసేవాడు. తండ్రి పడుతున్న ఈ కష్టం చూచి పాస్కల్ లెక్కలు చేసే యంత్రాన్ని రూపొందించాడు. ఈ కాలిక్యులేటింగ్ మెషిన్ కూడికలు, తీసివేతలు, గుణింతాలు, భాగహారాలు వంటివి చేసిపెట్టేది. ఈ మెషీన్ పాస్కల్ తండ్రికి ఎంతగానో ఉపయోగపడేది. అయితే ఈ యంత్రాన్ని తయారు చేయటానికి ఎవరూ ముందుకు వ రాలేదు. ఎందుకంటే దీనికయ్యే ఖర్చు మరీ ఎక్కువ కావటమే. అయినప్పటికీ చాలా కాలం తరువాత 1892 విల్లియం బరగ్బ్ అనే అమెరికన్ ఈ పాస్కల్ నమూనాను ఆధారంగా చేసుకునే ఓ కాలిక్యులేటింగ్ మెషీన్ రూపొందించారు.

## ఆవిష్కరణలు
పాస్కల్ సూత్రం తెలియని వారు ఎవరూ ఉండరు. ద్రవ పదార్థంలో ఏదైనా ఒక బిందువు వద్ద పీడనాన్ని ఉపయోగించడం జరిగితే ఆ పీడన ప్రభావం ఆ ద్రవ పదార్థం అన్ని పైపులకు సమానంగా విస్తరిస్తుంది. ఈ సూత్రాన్ని ఆధారంగా చేసుకుని సిరెంజ్ని, హైడ్రాలిక్ ప్రెస్ ను, హైడ్రాలిక్ బ్రేక్ను రూపొందించటం జరిగింది. పాస్కల్ ఒక త్రిభుజాన్ని కూడా నిర్మించాడు. దీన్ని పాస్కల్ త్రిభుజం అంటారు. ఈ త్రిభుజం సహాయంతో ప్రాబబిలిటీ సమస్యలను నునాయాసంగా చేయవచ్చు.

## తత్వవేత్త
పాస్కల్ శాస్త్రవేత్త మాత్రమే కాదు. తత్వవేత్త కూడా. రచయిత కూడ, మతపరమైన పుస్తకాలను ఎన్నింటినో రాసాడు. జామెట్రీ, ప్రాబబిలిటీ, హైడ్రోస్టాటిక్స్, ఎంటగ్రల్ కాలిక్యులస్ -- అంశాల మీద ఎన్నో విలువైన పరిశోధనలు చేశాడు.

## అస్తమయం
1659 లో తీవ్రంగా జబ్బుపడి పాస్కల్ 1662 లో కన్ను మూసినా ఆయన వెలువరించిన శాస్త్రీయ వాస్తవాలు మాత్రం ఎంతో మందికి కళ్ళు తెరిపిస్తున్నాయి.

వర్గం:ప్రపంచ ప్రసిద్ధులు
వర్గం:శాస్త్రవేత్తలు
వర్గం:ప్రపంచ ప్రఖ్యాత శాస్త్రవేత్తలు
వర్గం:తత్వవేత్తలు
వర్గం:1623 జననాలు
వర్గం:1662 మరణాలు
వర్గం:ఫ్రాన్స్
సౌర విద్యుత్తు

**సౌర విద్యుత్తు** అనగా సూర్యరశ్మి నుంచి తయారయ్యే విద్యుచ్ఛక్తి. 

చిన్న తరహా నుంచి మధ్యతరహా అవసరాల కోసం మొదట్లో కేవలం ఫోటోవోల్టాయిక్స్ నే వాడేవారు. ఇందులో ఒకే ఒక సౌర ఘటంతో పనిచేసే క్యాలిక్యులేటర్ మొదలుకొని ఇంటి అవసరాలను తీర్చే సౌర ఫలకాల వరకు ఉన్నాయి. 1980వ దశకం నుంచీ వ్యాపార అవసరాల కోసం సౌర విద్యుత్ ను ఉత్పత్తి చేసే ప్లాంట్ల నిర్మాణాలు ప్రారంభమయ్యాయి. సౌర విద్యుత్తును ఉత్పత్తి చేసే ఖచ్చు తగ్గడంతో లక్షలకొద్దీ సౌర ఫలకాలు విద్యుత్ గ్రిడ్ లో భాగం కావడం మొదలైంది. ప్రస్తుతం ప్రపంచంలో అత్యధికంగా సౌర విద్యుత్తు ఉత్పత్తి చేసే ఫోటోవోల్టాయిక్ పవర్ స్టేషన్ కర్ణాటకలోని పావగడ లో ఉంది. ఇది ఏటా 2050 మెగావాట్ల విద్యుత్తు ఉత్పత్తి చేస్తున్నది.

## తయారీ
భూమికి సూర్యుని నుంచి సుమారు 174 పెటావాట్ల శక్తిగల సూర్యకిరణాలు వెలువడతాయి. వీటిలో సుమారు 30 శాతం అంతరిక్షంలోకి తిరిగెళ్ళిపోతుంది. మిగతా వేడిని మేఘాలు, సముద్రాలు, భూమి గ్రహించుకుంటాయి.

సౌర విద్యుత్తును హీట్ ఇంజన్ (ఉష్ణోగ్రతా భేదాన్ని యంత్ర శక్తిగా మార్చేది) ల నుంచి కానీ ఫోటో వోల్టాయిక్ ఘటాలనుంచి కానీ ఉత్పత్తి చేస్తారు.

## సౌర విద్యుత్ తయారీ సూత్రము
సోలార్ పానెల్ లోని ఫొటోవోల్టాయిక్ సెల్స్ వెలుతురుని ఎలెక్ట్రాన్లుగా రూపాంతరణ చేస్తాయి. ఆ వెలుతురుని ఫొటోవోల్టాయిక్ సెల్స్ ఎలెక్ట్రాన్లుగా మార్చి తద్వారా విద్యుత్ శక్తిగా రూపాంతరణ చేస్తాయి . ఒకొక్క సోలార్ సెల్ 1.5 పవర్ జెనరేట్ చేస్తాయి, 30-40 సెల్స్ ఇని సిరీస్, పేర్లల్‌గానో కలిపితే ఒక మాడ్యూల్ అవుతుంది, ఒక్కో మాడ్యూల్ 1/2 చదరపు మీటర్ విస్తీర్ణం అట, ఒక్కో మాడ్యూల్ 40-60వాట్లు జెనరేట్ చేస్తుంది, DC ని AC కి మార్చేటప్పుడు 4-12 శాతం లాస్ వుంటుంది . 
కాంతి ఏదైనా పొటాషియమ్ లాంటి కాంతి ప్రభావిత పదార్థము పై ఉద్గారము చెందినపుడు ఆ పదార్థము లో ఉన్న ఎలక్ట్రానులు బయటకు వెలువడే ప్రక్రియను స్ఫురదీప్తి (ఫోటో ఎలెక్ట్రిక్ ఎఫెక్ట్) గా పిలుస్తారు. ఈ ప్రక్రియని జరుపుటకు కాంతికి అవసరమయ్యే అతి తక్కువ శక్తిని ప్రారంభ శక్తి ( Threshold energy ) గా పిలుస్తారు. అలాగే ఈ ప్రక్రియని జరుపుటకు కాంతికి ఉండవలసిన అతి తక్కువ పౌనః పున్యమును శక్తిని ప్రారంభ శక్తి ( Threshold energy ) గా పిలుస్తారు.

## ఉపయోగాలు

## సౌర విద్యుత్ తో పనిచేయు పరికరాలు

## సోలార్ వాహనాలు
సూర్యరశ్మితో నడిచే కారు తయారు చేయాలని 1980ల నుంచీ ఇంజనీర్లు కృషి చేస్తున్నారు. ప్రతి రెండు సంవత్సరాలకొకసారి **వరల్డ్ సోలార్ చాలెంజ్** పేరుతో ఆస్ట్రేలియాలో సూర్యరశ్మితో నడిచే కార్ల రేస్ నిర్వహించబడుతుంది. ఈ పోటీల్లో వివిధ విశ్వవిద్యాలయాల నుంచి, కార్పొరేట్ సంస్థల నుంచి అనేక మంది ఔత్సాహికులు తాము రూపొందించిన కార్లతో పాల్గొంటారు. ఈ పందెం డార్విన్ నుంచి అడిలైడ్ వరకు 3021 కిలోమీటర్ల పాటు సాగుతుంది. 

## నిల్వ చేయు

## మూలాలు

వర్గం:విద్యుచ్ఛక్తి
పుల్లయ్య బంజర

**పుల్లయ్య బంజర**, ఖమ్మం జిల్లా, కల్లూరు మండలానికి చెందిన గ్రామం.. 

ఈ గ్రామం కల్లూరులోనే అతిపురాతనగ్రామం. దీనికి ఎంతో చారిత్రాత్మకత ఉంది. కాశ్మీర మహాదేవ క్షేత్రం అనే శివుని దేవాలయం ఉంది. ఈ దేవాలయంలో శివరాత్రి ఘనంగా నిర్వహిస్తారు.
ఈ గ్రామంనకు ఇరు ప్రక్కల వాగు ఉంది.

## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు

## మూలాలు

## వెలుపలి లంకెలు
బిర్లా నక్షత్రశాల

[thumb|బిర్లా నక్షత్రశాలలో వున్న[కాకతీయులు కాలమునాటి 12 వ శతాబ్దానికి చెందిన ద్వారపాలకుని విగ్రహం. ]]
బిర్లా ప్లానిటోరియం హైదరాబాద్ లోగల ఖగోళ సందర్శన శాల. హుస్సేన్ సాగర్ సమీపంలో నౌబత్ పహాడ్ కొండపై బిర్లా మందిరం సమీపంలో కల ఈ ఖగోళశాలను 8 సెప్టెంబర్, 1985న అప్పటి ముఖ్యమంత్రి ఎన్.టి.రామారావు ప్రారభించాడు. ఇదే పేరుతో ఖగోళశాలలు కోల్‌కత, చెన్నైలలో కూడా ఉన్నాయి.

ఆకాశం, నక్షత్రాలు, రోదసి, గ్రహణాలు మొదలగు వాటి గురించి ఈ ఖగోళశాలలో వివిధ బాషలలో వివరిస్తూ చూపించే దృశ్యాలు నిజంగా ఆకాశంలో కనిపించే దృశ్యాలకు ఏమాత్రం తీసిపోవు. ఈ దృశ్యాలు చూస్తున్నప్పుడు సందర్శకులకు నిజంగా ఆకాశంలో విహరిస్తున్నట్లు అనిపించడం ప్రత్యేకత. దాదాపు 35 నిమిషాల పాటు జరిగే సందర్శన ప్రతిరోజు తెలుగులో 4 సార్లు, ఆంగ్లంలో 3 సార్లు, హిందీలో ఒకసారి నిర్వహించబడుతుంది. సందర్శకుల తాకిడిని బట్టి ఒక్కోసారి ఉదయం గం.8.15 లకు ప్రత్యేక ప్రదర్శన కూడా నిర్వహిస్తారు.

## ఇవి కూడా చూడండి

* ప్రణవ్ శర్మ

## బయటి లింకులు

*బిర్లా సైన్స్ సెంటర్ అధికారిక వెబ్‌సైట్

వర్గం:హైదరాబాదు
వర్గం:నక్షత్రశాలలు
ఖమ్మం (అయోమయ నివృత్తి)

**ఖమ్మం** పేరుకు సంబంధించిన వ్యాసాలు:

* ఖమ్మం జిల్లా 
* ఖమ్మం పట్టణం
* ఖమ్మం శాసనసభ నియోజకవర్గం
* ఖమ్మం లోక్‌సభ నియోజకవర్గం
* ఖమ్మం (అర్బన్) మండలం
* ఖమ్మం (రూరల్) మండలం
* ఖమ్మం ఖిల్లా
* ఖమ్మం నాచారం - రంగారెడ్డి జిల్లా గ్రామం
నార్ల

*నార్ల చిరంజీవి, అభ్యుదయ రచయిత, కవి, నాటక కర్త.
*నార్ల తాతారావు, విద్యుత్ రంగ ప్రముఖులు.
*నార్ల వెంకటేశ్వరరావు, సుప్రసిద్ధ రచయిత, పాత్రికేయుడు.
తాలిపేరు నది

**తాలిపేరు నది** గోదావరి నదికి ఉపనది. ఇది చత్తీస్‌గఢ్ రాష్ట్రం, బీజాపూర్ జిల్లాలో పుట్టి, ఖమ్మం జిల్లాలో చర్ల మండలంలో తెలంగాణలో ప్రవేశించి, చర్ల వద్ద గోదావరిలో కలుస్తుంది. ఇది గోదావరికి ఎడమ వైపున ప్రవహించే ఉపనది. ఈ నది పరీవాహక ప్రాంతం 31.46 చ.కి.మీ.

ఈ నదిమీద చర్ల మండలం లోని పెద్దమిడిసిలేరు గ్రామం వద్ద తాలిపేరు ప్రాజెక్టును నిర్మించారు. ఈ ఆనకట్ట ద్వారా ఏర్పడిన జలాశయాన్ని తాలిపేరు జలాశయం అనిపిలుస్తారు. దీని నుండి రెండు కాలువలు - కుడి, ఎడమ - సాగునీటిని తీసుకువెళ్తాయి. కుడి కాలువ పొడవు 46.46 కి.మీ. పొడవుండగా, ఎడమ కాలువ 10.44 కి.మీ దూరం ప్రవహిస్తుంది. ఈ కాలువల ద్వారా చర్ల, దుమ్మగూడెం మడలాల్లోని 17 గ్రామాల్లో 24,700 ఎకరాల భూమికి సాగునీరు అందుతోంది. 

## మూలాలు


వర్గం:ఖమ్మం జిల్లా నదులు
వర్గం:ఆంధ్రప్రదేశ్ నదులు
వర్గం:గోదావరి నది ఉపనదులు
చకోడి

**చెకోడీలు** ఒక రకమైన నూనె వంటకం. ఇది తెలుగువారి ఇష్టమైన చిరుతిండి.

## తయారుచేయు విధానం
ఒక కప్పు నీళ్ళు యెసరు పెట్టి అందులో నువ్వులు గాని వాము గాని వెయ్యాలి.కొంచము ఉప్పు, వాము యెసరులో వేసి, తర్వాత బియ్యప్పిండి యెసట్లో వేసి బాగా కలిపి కిందకు దించి ఆరిన తర్వాత చెకోడీలు వేయించుకోవాలి.

## ప్రధాన లక్షణాలు

* **ఆకారం మరియు రంగు**: ఇది సాధారణంగా రింగు లేదా ఉంగరం ఆకారంలో ఉంటుంది. 
* **తయారీ**: బియ్యపు పిండిని ఉపయోగించి తయారు చేస్తారు. కొన్ని రకాలలో శనగపప్పు కూడా వాడుతారు, వీటిని "పప్పు చకోడీలు" అంటారు. 
* **రుచి**: ఇది కరకరలాడుతూ, కారంగా ఉంటుంది, ఇది సాయంత్రం టీతో పాటు తినడానికి చాలా బాగుంటుంది. 
* **వైవిధ్యాలు**: చకోడీల్లో "పప్పు చకోడీలు" వంటి అనేక రకాలు ఉంటాయి, ఇవి ప్రోటీన్లు మరియు మైక్రోన్యూట్రియెంట్లతో సమృద్ధిగా ఉంటాయి. 
* **ప్రసిద్ధి**: ఇది ఆంధ్రప్రదేశ్ అంతటా ఒక ప్రత్యేకమైన స్నాక్, మరియు దీనిని ఆన్‌లైన్‌లో కూడా కొనుగోలు చేయవచ్చు. 

## మూలాలు

వర్గం:పిండి వంటలు
వర్గం:వంటలు
మయూర ధ్వజుడు

**మయూర ధ్వజుడు** మణిపుర పాలకుడు,మహా పరాక్రమవంతుడు, గొప్ప దాత. 

## పాండవులతో యుద్ధం
మయూరధ్వజుని కుమారుడైన తామ్ర ధ్వజుడు పాండవుల యాగాశ్వమును బంధించి తనతో యుద్ధం చేసిన నకుల సహదేవ భీమార్జునుల్ని ఓడిస్తాడు. తమ్ముళ్ళు ఓడిపోయిన విషయం తెలిసిన ధర్మరాజు స్వయంగా బయలుదేరగా కృష్ణుడు అతన్ని వారించి మయూరధ్వజుణ్ణి జయించేందుకు ఒక కపటోపాయాన్ని చెబుతాడు. దాని మేరకు శ్రీకృష్ణుడు, ధర్మరాజులిద్దరూ వృద్ధ బ్రాహ్మణుల రూపంలో మణిపురం చేరారు. వారిని చూసిన మయూరధ్వజుడు వారికి దానం ఇవ్వదలచి ఏమి కావాలో కోరుకొమ్మన్నాడు. అందుకు శ్రీకృష్ణుడు, తమ దర్శనార్ధమై మేము వస్తున్న దారిలో ఒక సింహం అడ్డు వచ్చి ఈతని కుమారున్ని పట్టుకుంది. బాలుని విడిచిపట్టవలసిందని పార్ధించగా అందుకా సింహము మానవ భాషలో మీ కుమారుడు మీకు కావాలంటే మణిపుర రాజ్యాధిపతి మయూరధ్వజుని శరీరంలో సగభాగం నాకు ఆహారంగా ఇప్పించమని కోరింది. ప్రభువులు మా యందు దయదలచి తమ శరీరమున సగభాగం దానమిచ్చి బాలుని కాపాడమని కోరుకుంటారు. వారి మాటలు విని అందుకు అంగీకరించిన మీదట కృష్ణుడు తమ భార్యాపుత్రులే స్వయంగా కోసి ఇవ్వాలనే నియమాన్ని కూడా విధించాడు. 

## శరీరాన్ని దానంగా యిచ్చుట
అందుకు తగిన ఏర్పాట్లు చేయించి భార్యాసుతులు అతని శరీరాన్ని సగంగా కోయటం చూచిన ధర్మరాజు అతని దాన గుణానికి నివ్వెరపోయాడు. ఇంతలో మయూరధ్వజుని ఎడమ కన్ను నుంచి నీరు రావటం గమనించిన ధర్మరాజు "తమరు కన్నీరు కారుస్తూ ఇచ్చిన దానం మాకు వద్దు గాక వద్దు అన్నాడు. అందుకు మహత్మా తమరు పొరపాటుపడ్డారు. బాధపడి నా శరీరాన్ని మీకివ్వటం లేదు. నా కుడి భాగం పరోపకారానికి ఉపయోగపడింది; ఆ భాగ్యం నాకు కలుగలేదు కదా అని ఎడమ కన్ను మిగుల బాధపడుతోంది అంటూ వివరిస్తాడు. 

## శ్రీకృష్ణుని వరం
thumb|193x193px|మంగళగిరి ఆలయంలోని ద్వజస్తంభం
మయూరధ్వజుని దానశీలతకు మెచ్చిన శ్రీకృష్ణుడు తన నిజ రూపమును చూపి ఏదేన వరం కోరుకోమన్నాడు. "పరమాత్మా! నా శరీరం నశించినా నా ఆత్మ పరోపకారార్ధం ఉపయోగపడేలా నిత్యం మీ ముందుండేటట్లు దీవించండి" అని కోరుకోగా. అందుకు శ్రీకృష్ణుడు తథాస్తు పలికాడు. మయూరధ్వజా! నేటి నుంచీ ప్రతి దేవాలయం ముందు నీ గుర్తుగా నీ పేరున ధ్వజ స్తంభాలు వెలుస్తాయి. వాటిని ఆశ్రయించిన నీ ఆత్మ, నిత్యం దైవ సాన్నిధ్యంలో ఉంటుంది. ముందు నిన్ను దర్శించి ప్రదక్షిణ నమస్కారాలు ఆచరించిన మీదటనే ప్రజలు తమ ఇష్టదైవాలను దర్శించుకుంటారు. ప్రతినిత్యం నీ శరీరమున దీపం ఎవరుంచుతారో వారి జన్మసఫలం అవుతుంది. నీ నెత్తిన వుంచిన దీపం రాత్రులందు బాటసారులకు దారి చూపే దీపం అవుతుంది అంటూ అనుగ్రహించాడు. ఆనాటి నుంచీ ఆలయాల ముందు ధ్వజ స్తంభాలు విధిగా ప్రతిష్టించడం ఆచారమయింది. 

## మూలాలు

వర్గం:పురాణ పాత్రలు
వర్గం:మహాభారతం
వర్గం:మహాభారతంలోని పాత్రలు
వెన్నెలకంటి రాజేశ్వర ప్రసాద్

**వెన్నెలకంటి రాజేశ్వర ప్రసాద్** (నవంబరు 30, 1957 - జనవరి 5, 2021) తెలుగు సినిమా మాటల, పాటల రచయిత. ఈయన ఇంటి పేరు *వెన్నెలకంటి* గానే సుప్రసిద్ధుడు.

## జీవిత విషయాలు
వెన్నెలకంటి 1957, నవంబర్ 30న ఆంధ్రప్రదేశ్ రాష్ట్రంలోని నెల్లూరులో జన్మించాడు. విద్యాభ్యాసం కూడా నెల్లూరులోనే జరిగింది. హరికథలు, అత్యాద్మిక ప్రసంగాలు వినడం అంటే చాలా ఇష్టపడేవాడు. కళాశాల రోజుల్లో "రసవినోదిని" రేడియో ప్రసంగాలు వినేవాడు. 11 ఏళ్ళకే కవితలు, పద్యాలూ రాశాడు. ‘‘భక్త దుఃఖనాశ పార్వతీశా’’ అనే మకుటంతో శతకాన్ని, ‘‘రామచంద్ర శతకం’’, ‘‘లలితా శతకం’’ కూడా రాశాడు. 1975లో విజయవాడ రేడియో కేంద్రం కవితల పోటీలలో 9 కవితలు సెలెక్టు అయ్యాయి. జంధ్యాల రాసిన ఏక్ దిన్కా సుల్తాన్, ఈ చరిత్ర ఏ సిరాతో, ఎవ్వనిచే జనించు, దర్పణం వంటి నాటకాలలో నటించాడు.

## సినిమారంగం
1986లో నటుడు, నిర్మాత డా. ప్రభాకర్ రెడ్డి ప్రోద్బలముతో శ్రీరామచంద్రుడు సినిమాలో *చిన్ని చిన్ని కన్నయ్యకు వెన్నెల జోల* అనే పాట రాశారు పాట వ్రాసాడు. అదే గీత రచయితగా తొలి పరిచయం. అటు తరువాత 1987లో నేపథ్య గాయకుడు ఎస్. పి. బాలసుబ్రహ్మణ్యం ప్రోత్సాహంతో అన్నా చెల్లెలు సినిమాలో ‘‘అందాలు ఆవురావురన్నాయి’’ అనే పాట రాశాడు. నాయకుడు సినిమాతో అనువాదంలో ప్రవేశించాడు. ప్రేమాగ్ని సినిమాకు తెలుగులో మాటలు వ్రాసాడు. కమల్ హాసన్ నటించిన సత్యభామ సినిమాకు డబ్బింగు వ్రాసాడు. సుమారు 2000 పాటలు వ్రాసాడు.

ఇతని కుమారులు శశాంక్ వెన్నెలకంటి డబ్బింగ్ సినిమాలకు సంభాషణల రచయితగాను, రాకేందు మౌళి సినిమా గీతరచయితగాను ఎదుగుతున్నారు.

## సినిమాలు

* బిరియాని (2013)
* ఆవారా (2010)
* ఆకాశమంత (2009)
* ఒక్క మగాడు (2007)
* కొంచెం టచ్ లో ఉంటే చెపుతాను (2005)
* చంద్రముఖి (2005)
* పల్నాటి బ్రహ్మనాయుడు (2003)
* టక్కరి దొంగ (2002)
* నరసింహ నాయుడు (2001)
* టు లేడీస్ అండ్ జెంటిల్ మేన్ (2001)
* అన్నయ్య (2000)
* సమరసింహా రెడ్డి (1999)
* శీను (1999)
* తూర్పు పడమర (1998)
* అప్పాజి (1996)
* దెయ్యం (1996)
* శ్రీకృష్ణార్జున విజయం (1996)
* కుర్రాడు బాబోయ్ (1995)
* శాస్త్రి (1995)
* భైరవ ద్వీపం (1994)
* ముగ్గురు మొనగాళ్ళు (1994)
* వన్ బై టూ (1993)
* అల్లరి ప్రియుడు (1993)
* స్వాతి కిరణం (1992)
* ఆదిత్య 369 (1991)
* ఏప్రిల్ 1 విడుదల (1991)
* తేనెటీగ (1991)
* భార్గవ్ (1991)
* శ్రీరామచంద్రుడు (1989)
* చెట్టుకింద ప్లీడరు (1989)
* మహర్షి (1988)
* ఇదా ప్రపంచం (1987)

## మరణం
వెన్నెలకంటి చెన్నైలోని తన నివాసంలో 2021, జనవరి 5న గుండెపోటుతో మరణించాడు.

## మూలాలు

## ఇతర లింకులు
* https://web.archive.org/web/20160304235055/http://movies.dosthana.com/profile/vennelakanti
* 

వర్గం:తెలుగు సినిమా పాటల రచయితలు
వర్గం:నంది ఉత్తమ గీత రచయితలు
వర్గం:తెలుగు కళాకారులు
వర్గం:నెల్లూరు జిల్లా సినిమా పాటల రచయితలు
వర్గం:ఇంటిపేరుతో ప్రసిద్ధులైన ఆంధ్రప్రదేశ్ వ్యక్తులు
వర్గం:నెల్లూరు జిల్లా కవులు
వర్గం:1957 జననాలు
వర్గం:2021 మరణాలు
వెన్నెలకంటి

thumb|వెన్నెలకంటి రాజేశ్వర ప్రసాద్

**వెన్నెలకంటి** ఇంటిపేరుతో వ్యక్తులున్నారు.
*వెన్నెలకంటి అన్నయ్య, క్రీ. శ. 15 వ శతాబ్దపు ఉత్తరార్ద కాలానికి చెందిన తెలుగు కవి. ఇతను **[[షోడశకుమార చరిత్ర]]** అనే కథాకావ్యాన్ని తెలుగులో రాసాడు.
*వెన్నెలకంటి సుబ్బారావు,  (1784 నవంబర్ 28, - 1839 అక్టోబరు 1) ఆంగ్లంలో తొలి స్వీయచరిత్ర కర్తగా ప్రఖ్యాతి పొందాడు.
*వెన్నెలకంటి రాఘవయ్య, (జూన్ 4, 1897 - నవంబరు 24, 1981) స్వరాజ్య సంఘం స్థాపకుడు. స్వాతంత్ర్య పోరాట యోధులు. భారత ప్రభుత్వం నుండి పద్మ భూషన్ అవార్డ్ గ్రహీత. ‘నెల్లూరు గాంధీ’ గా పేరు పొందిన వెన్నెలకంటి రాఘవయ్య ప్రముఖ న్యాయవాది, రాజకీయవేత్త, సంఘ సేవకుడు.
*వెన్నెలకంటి రాజేశ్వర ప్రసాద్, (నవంబరు 30, 1957 - జనవరి 5, 2021) తెలుగు సినిమా మాటల, పాటల రచయిత. ఈయన ఇంటి పేరు *వెన్నెలకంటి* గానే సుప్రసిద్ధుడు.

## మూలాలు

వర్గం:ఇంటిపేర్లు
బీరు

**బీరు** ప్రపంచ చరిత్రలో అతి పురాతనమైన  ఆల్కహాల్ పానీయము, పానీయాలలో నీరు, తేనీరుల తర్వాత మూడవ స్థానంలో నిలుస్తుంది. 

## చరిత్ర
[thumb|right|Egyptian wooden model of beer making in ancient Egypt, [Rosicrucian Egyptian Museum, San Jose, California]]
బీరు అతి పురాతన పానీయాలలో ఒకటి. బీరు గురించి లిఖితపూర్వకమైన ఆధారాలు క్రీ.పూ. 6000 సంవత్సరం నాటి పురాతన ఈజిప్టు, మెసపొటేమియా చరిత్రలలో లభ్యమవుతున్నాయి. ప్రతి సంవత్సరం ఆగస్టు మొదటి శుక్రవారం అంతర్జాతీయ బీరు దినోత్సవంగా జరుపబడుతుంది.
 

## మూలాలు

వర్గం:మత్తు పానీయాలు
1571

**1571** గ్రెగోరియన్‌ కాలెండరు యొక్క మామూలు సంవత్సరము.

## సంఘటనలు

* జూన్ 3: బ్యాంకుసే ఛానల్ యుద్ధం తరువాత, మేనిలా రాజ్యాన్ని జయించడం పూర్తయింది, స్పానిష్ విజేత మిగ్యుల్ లోపెజ్ డి లెగాజ్పి మనీలాను ఒక నగరంగా, ఫిలిప్పీన్స్కు రాజధానిగా మార్చారు. 

* జూలై 25: లండన్లోని టూలీ స్ట్రీట్లో సెయింట్ ఒలేవ్స్ గ్రామర్ స్కూల్ ను స్థాపించారు.
* ఆగష్టు 1: ఫామగుస్తా లొంగిపోవటంతో సైప్రస్‌లో ఒట్టోమన్ విజయం ముగిసింది. సైప్రస్ ఒట్టోమన్ సామ్రాజ్యం యొక్క కనురెప్పగా మారింది. మొదటి టర్కిష్ కాలనీ ద్వీపంలోకి వెళుతుంది.
* ఆగస్టు 29: ఫిలిప్పీన్స్‌లోని లిలివ్, లగున, గాట్ తయావ్, అనుచరులు, నివాసితులు లగున మునిసిపాలిటీని స్థాపించారు.
* సెప్టెంబర్ 28: హౌస్ ఆఫ్ కామన్స్ ఆఫ్ ఇంగ్లాండ్ మొదటి ప్రో ఫార్మా బిల్లును ప్రవేశపెట్టింది, ఇది తన సొంత వ్యవహారాలపై తనకున్న అధికారాన్ని సూచిస్తుంది. 
* అక్టోబర్ 7: లెపాంటో యుద్ధం : ఆస్ట్రియాకు చెందిన డాన్ జాన్ ఆధ్వర్యంలో స్పానిష్, వెనీషియన్, పాపల్ నావికా దళాలు, మెజ్జిన్జాడే అలీ పాషా యొక్క ఒట్టోమన్ నౌకాదళాన్ని ఓడించాయి . 

* వెండి వెలికితీత ప్రక్రియలో పాదరసం ఉపయోగించడంతో పోటోస్ గని ఉత్పత్తి నాటకీయంగా పెరిగింది; తద్వారా క్రొత్త, పాత ప్రపంచాలను కలిపే గొప్ప వెండి ప్రవాహం ప్రారంభమవుతుంది. 
* స్వీడిష్ చర్చి ఆర్డినెన్స్ 1571 ప్రొటెస్టంట్ స్వీడిష్ చర్చి యొక్క మొదటి పూర్తి క్రమాన్ని సృష్టించింది. చర్చి ఆర్డినెన్స్‌లో పాఠశాల విద్య గురించి కూడా ఒక అధ్యాయం ఉంది. దీనిలో నగరాల్లోని పిల్లలందరికీ, లింగంతో సంబంధం లేకుండా, ప్రాథమిక పాఠశాల విద్యను ఇవ్వాలి. 
* ఫతేపూర్ సిక్రీ లోని సలీం చిష్తీ సమాధి నిర్మాణం మొదలైంది.
* అక్బరు ఫతేపూర్ సిక్రీని తన సామ్రాజ్యానికి రాజధానిగా చేసుకున్నాడు. ఇది 1585 వరకు రాజధానిగా కొనసాగింది.

## జననాలు

* డిసెంబర్ 21: జోహాన్స్ కెప్లర్, ప్రఖ్యాత జర్మన్ అంతరిక్ష పరిశోధకుడు. (మ.1630) 

## మరణాలు

## మూలాలు


వర్గం:1571
1630

**1630** గ్రెగోరియన్‌ కాలెండరు యొక్క మామూలు సంవత్సరము.

## సంఘటనలు

* మార్చి 9: 1630 క్రీట్ భూకంపం సంభవించింది.
* ఏప్రిల్ 8: న్యూ ఇంగ్లాండ్‌కు ప్యూరిటన్ల వలస (1620-1640) : *[[Arbella|అర్బెల్లా]]* ఓడ, మరో మూడు ఓడలతో కూడిన విన్‌త్రోప్ ఫ్లీట్ ఇంగ్లండ్‌లోని సోలెంట్ నుండి బయలుదేరాయి. జాన్ విన్త్రోప్ నాయకత్వంలో 400 మంది ప్రయాణికులు అమెరికాలోని మసాచుసెట్స్ బే వలసకు వెళ్లారు; మరో కొన్ని వారాల్లో మరో ఏడు ఫ్లీట్లు కూడా వెళ్ళాయి. 
* జూన్ 14: *అర్బెల్లా* నౌక లోని ప్రయాణీకులు చివరకు మసాచుసెట్స్‌లోని సేలం వద్ద కొత్త ప్రపంచంలోకి అడుగు పెట్టారు. వారిలో అమెరికా యొక్క మొట్టమొదటి ప్రముఖ కవి అన్నే బ్రాడ్‌స్ట్రీట్‌తో కూడా ఉంది.
* జూలై: 1629–31 నాటి ఇటాలియన్ ప్లేగు వెనిస్‌కు చేరుకుంది.
* సెప్టెంబర్ 17: మసాచుసెట్స్ బే వలసలో బోస్టన్ స్థావరాన్ని స్థాపించారు.

### తేదీ తెలియదు

* పరమారిబోలో (ఆధునిక సురినామ్‌లో ) మొదట ఆంగ్లేయులు స్థిరపడ్డారు.
* భారతదేశంలో 1630-32 నాటి దక్కన్ కరువు ప్రారంభమవుతుంది; ఇందులో ఇరవై లక్షల మంది చనిపోయారు.
* మొఘల్ సామ్రాజ్యంలో, లాహోర్ కోటలోని షాజహాన్ యొక్క పెర్ల్ మసీదు పవిత్రం చేయబడింది (1635 లో ఇది పూర్తయింది). 
* జోహాన్ హెన్రిచ్ ఆల్స్టెడ్ యొక్క *[[విజ్ఞాన సర్వస్వము|ఎన్సైక్లోపీడియా]] సెప్టెంబర్ టోమిస్ డిస్టింకా* ప్రచురించబడింది.

## జననాలు

* ఫిబ్రవరి 19: ఛత్రపతి శివాజి, మహారాష్ట్ర స్థాపకుడు.

## మరణాలు
*నవంబర్ 15: జోహాన్స్ కెప్లర్, ప్రఖ్యాత జర్మన్ అంతరిక్ష పరిశోధకుడు. (జ.1571) 

## మూలాలు

వర్గం:1630
పంచకావ్యాలు

తెలుగు సాహిత్యంలో ఐదు ప్రముఖ రచనలు "పంచ కావ్యములు"గా లేదా "పంచ ప్రబంధములు"గా ప్రసిద్ధి చెందాయి.

* మను చరిత్రము - అల్లసాని పెద్దన
* పాండురంగ మాహాత్మ్యము - తెనాలి రామకృష్ణుడు
* ఆముక్త మాల్యద - కృష్ణదేవరాయలు
* వసు చరిత్రము - రామరాజ భూషణుడు.
* శృంగార నైషధం - శ్రీనాథుడు

సంస్కృత భాషలో పంచ కావ్యాలుగా ప్రసిద్ధి చెందినవి : 
* రఘువంశము ( కాళిదాసు రచన), 
* కుమారసంభవము ( కాళిదాసు రచన),
* మేఘసందేశము ( కాళిదాసు రచన),
* కిరాతార్జునీయము (భారవి రచన),
* శిశుపాలవధ (మాఘుని రచన)

కన్నడ సాహిత్యము లో:
# పంపభారతము (పంపకవి రచన)
# ఆది పురాణము ()
# శాంతిపురాణము
# గదా యుద్ధము
# కర్ణాట కాదంబరి.

తమిళ భాష లో పంచ కావ్యాలు:
# శిలప్పదిగారం 
# మణిమేఖల 
# జీవక చింతామణి
# వళయాపతి
# కుండలకేశి

## మూలాలు
చెమట

thumb|250px|ముఖం మీద చెమట బిందువులు

**చెమట** లేదా **స్వేదం** (Sweat) క్షీరదాలలోని చర్మం నుండి ఉత్పత్తి చేయబడిన ఒకరకమైన స్రావం. ఇవి చర్మంలోని స్వేద గ్రంధుల నుండి తయారౌతుంది. దీనిలో ముఖ్యంగా నీరు, వివిధ లవణాలతో (ముఖ్యంగా క్లోరైడ్స్) కలిసి ఉంటాయి. స్వేదంలో కొన్ని దుర్వాసన కలిగించే పరార్ధాలు, కొద్దిగా యూరియా కూడా ఉంటుంది. 

చెమట పట్టడం మానవులలో ఒక విధంగా ఉష్ణోగ్రతను నియంత్రించే విధానం. అయితే పురుషుల స్వేదంలో కామ ప్రకోపాన్ని అధికం చేసే లక్షణాలున్నట్లుగా కనుగొన్నారు. చర్మం మీది చెమట ఆవిరిగా మారినప్పుడు శరీరం చల్లబడుతుంది. ఉష్ణ ప్రదేశాలలో శరీర వ్యాయామం చేసేటప్పుడు ఎక్కువ చెమట పడుతుంది. చెమట మానసిక ఒత్తిడి వలన ఎక్కువౌతుంది. చల్లని వాతావరణంలో తక్కువగా ఉంటుంది. స్వేద గ్రంధులు తక్కువగా ఉండే కుక్క వంటి కొన్ని జంతువులలో ఇలాంటి ఉష్ణోగ్రత నియంత్రణ నాలుక, నోటి గ్రంధుల ద్వారా జరుగుతుంది. 

చెమట కొన్ని ప్రదేశాలలో ఎక్కువగా ఏర్పడుతుంది. తల, చంకలు, ముఖంలో స్వేద గ్రంధులు ఎక్కువగా ఉండడం వలన ఈ ప్రదేశాలలో చెమట పడుతుంది. 

## స్వేద గ్రంధులు

స్వేద గ్రంధులు స్వేదాన్ని తయారుచేసే గ్రంధులు.
* ఎపోక్రైన్ స్వేద గ్రంధులు (Apocrine sweat glands) : ఇవి చంకలో ఎక్కువగా ఉంటాయి. వీనిలో వక్షోజాలు కూడా ఒక రకమైనవి.
* ఎక్రైన్ స్వేద గ్రంధులు (Eccrine sweat glands) : ఇవి శరీరమంతా ఉండి, దేహాన్ని చల్లబరచడానికి ఉపకరిస్తాయి.

## సమస్యలు
; ఎక్కువ చెమట :
* కొంతమందికి చెమట ఎక్కువగా ఉండే చంకలలో దుర్వాసన ఉంటుంది. ఇది సామాన్యంగా బాక్టీరియా మూలంగా కలుగుతుంది. 
; తక్కువ చెమట :
* చాలా తక్కువ మందిలో అసలు చెమట పట్టదు.

## మూలాలు

వర్గం:శరీర ధర్మ శాస్త్రము
తవాఫ్ అల్-జియారహ్

**తవాఫ్** : (ఆంగ్లం : **Tawaf**) (అరబ్బీ భాష, ఉర్దూ భాష : طواف ) అనునది హజ్, ఉమ్రా సమయంలో ఆచరించు ఒక ఇస్లామీయ సాంప్రదాయం. మక్కా లోని కాబా గృహం చుట్టూ ప్రదక్షిణలు చేస్తారు, ఈ సాంప్రదాయాన్నే తవాఫ్ అని వ్యవహరిస్తారు. ఈ తవాఫ్ 7 సార్లు, గడియారపు ముల్లు చందంగా తిరుగుతూ ఆచరించబడుతుంది. ఈ విధము బీబీ హాజరా (ఇబ్రాహీం పవక్త భార్య) 'సఫా', 'మర్వా'ల మధ్య తన కుమారుడు ఇస్మాయీల్ కోసం నీటి కొరకు 7 సార్లు పరిగెత్తినది, అల్లాహ్ ఆ సమయంలోనే జమ్ జమ్ బావిని ఆవిష్కరించాడు. ఇందుకు చిహ్నంగా, తవాఫ్ కొరకు ఈ ఏడు సార్లు అనే సంఖ్య వచ్చింది. ఈ తవాఫ్ చేయు సమయంలో "లబ్బైక్, అల్లాహుమ్మ లబ్బైక్" (ఓ అల్లాహ్, నేను హాజరయ్యాను) అని అంటారు.
 
కాబా చుట్టూ తవాఫ్ చేయడం, అర్ష్ ఎ ముఅల్లా, "జన్నత్ అల్ ఫిర్దోస్" చుట్టూ ప్రదక్షిణం చేయునట్లు ముస్లింల విశ్వాసం.

## సాంప్రదాయ వివరాలు

ముస్లిం సమూహాలు ఈ హజ్ర్ ఎ అస్వద్ (కాబాకు ఓ మూల నున్నది, కు సృజిస్తారు లేదా ముద్దు పెట్టుకుంటారు, లేదా దీనిని సమీపించినపుడు తక్బీర్ (అల్లాహ్ ఒ అక్బర్) పఠిస్తారు.
పురుషులు, కాబా చుట్టూ వేగంగా మూడు సార్లు, నాలుగవసారినుండి వేగం తగ్గించి తవాఫ్ చేయుట ఆచారం.
ఆఖరు తవాఫ్ (7వ తవాఫ్) అయిన తరువాత మఖామ్ ఎ ఇబ్రాహీం చోట నమాజ్ ఆచరిస్తారు, తరువాత జమ్ జమ్ బావిని సందర్శించి, జమ్ జమ్ నీటిని సేవిస్తారు. ఆతరువాత హజ్ సాంప్రదాయమైన సయీ ఆచరిస్తారు.
ముస్లింలు హజ్ సమయంలో ఒకసారి, మక్కా నుండి తిరుగుప్రయాణం చేయు సమయంలో ఈ తవాఫ్ ఆచరించడం ఉత్తమమని భావిస్తారు.

## తవాఫ్ రకాలు

తవాఫ్ లు పలురకాలు, దీని ఆచరణా విధానాలు క్రింద ఇవ్వబడినవి :

***తవాఫ్ అల్-నిసా*** ఉమ్రాహ్, హజ్ సమయంలో రెండవసారి ఆచరించు తవాఫ్. ఈ సాంప్రదాయం షియా ముస్లింలలోనే కానవస్తుంది.

***తవాఫ్ ఖుదూమ్*** ('స్వాగత తవాఫ్') మక్కాలో నివసించని ప్రజలు, మక్కాను సందర్శించిన సమయంలో ప్రథమపర్యాయం చేసే తవాఫ్.

***తవాఫ్ తహియా*** మస్జిద్ అల్ హరామ్లో ప్రవేశించునపుడు చేయు తవాఫ్ (ఇది "ముస్తహబ్" లేదా ఐచ్ఛికం.)

***తవాఫ్ ఉమ్రాహ్*** ఉమ్రాహ్ సమయంలో చేయు తవాఫ్.

***తవాఫ్ విదా*** ('వీడ్కోలు తవాఫ్') మక్కానుండి తిరుగు ప్రయాణ సమయంలో చేయు తవాఫ్.

***తవాఫ్ జియారాహ్ / ఇఫాదా (తవాఫ్ అల్-హజ్) ***

## పాదపీఠికలు

## మూలాలు
*
* 
* Hajj Leaflet
* The Hajj according to the Five Schools
* Hajj: The Pilgrimage

వర్గం:ముస్లింల సాంప్రదాయాలు
కొమ్మూరి పద్మావతీదేవి

**కొమ్మూరి పద్మావతీదేవి** ( జూలై 7, 1908 - మే 9, 1970) తెలుగులో తొలితరం రంగస్థల నటి, కథా రచయిత్రి.

పద్మావతీదేవి చెన్నై లో 1908 జూలై 7 న సంఘసంస్కర్తల కుటుంబంలో జన్మించింది. ఈమె తల్లితండ్రులు సంఘసంస్కరణోద్యమంలో క్రియాశీలకంగా పనిచేస్తూ సంస్కరణ వివాహాం చేసుకున్నారు. వారి వివాహన్ని స్వయంగా కందుకూరి వీరేశలింగం పంతులు నిర్వహించారు. తల్లితండ్రులు పద్మావతిదేవికి చదువుతో పాటూ సంగీతం కూడా నేర్పించారు. పద్మావతిదేవికి 14 యేళ్ల వయసులో గుడిపాటి వెంకట చలం తమ్ముడు కొమ్మూరి వెంకటరామయ్యతో వివాహం జరిగింది. ఈమె కూమార్తె ఉషారాణి భాటియా కూడా రచయిత్రి.

తెలుగు నాటకరంగంలో మరో అధ్యాయానికి శ్రీకారం చుట్టిన బళ్ళారి రాఘవ రంగస్థలం పైకి సంసార స్త్రీలను ఆహ్వానించినప్పుడు ఈమె సంప్రదాయపు సంకెళ్ళను త్రెంచుకుని నాటకరంగం మీద కాలుపెట్టారు. ఈమె *[[ప్రహ్లాద]]* నాటకంలో లీలావతి పాత్ర పోషించేవారు. ఆమె రామదాసు, తప్పెవరిది, సరిపడని సంగతులు, చంద్రగుప్త, ఆ లోకం నుండి ఆహ్వానం మొదలైన నాటకాలలో రాఘవతో కలిసి సముచిత పాత్రలలో నటించారు. మహాత్మా గాంధీ డాక్యుమెంటరీ చిత్రంలో వ్యాఖ్యాతగా వ్యవహరించారు.

సినిమాల ప్రవేశంతో ద్రౌపదీ మానసంరక్షణం, రైతు బిడ్డ, సుమతి, పెద్ద మనుషులు చిత్రాలలో నటించారు. వీరు స్త్రీల సమస్యల మీద ఎన్నో రేడియో ప్రసంగాలు చేశారు.

## మరణం
ఈమె చెన్నై లో 1970 మే 9 తేదీన పరమపదించారు.

## మూలాలు
*20వ శతాబ్ది తెలుగు వెలుగులు, పొట్టి శ్రీరాములు తెలుగు విశ్వవిద్యాలయం, హైదరాబాదు, 2005.
*ఆంధ్రజ్యోతిలోని వివిధ శీర్షికలో గొరుసు జగదీశ్వరరెడ్డి వ్యాసం

వర్గం:1908 జననాలు
వర్గం:1970 మరణాలు
వర్గం:తెలుగు రచయితలు
వర్గం:తెలుగు సినిమా నటీమణులు
వర్గం:తెలుగు రంగస్థల నటీమణులు
హిందుస్తానీ భాష

**హిందుస్తానీ**: (Hindustani Language) భారత దేశంలో మెజారిటీ ప్రజల భాష **హిందుస్తానీ** . అది లిపుల్ని బట్టి హిందీ ఉర్దూ భాషలుగా చీలింది. హిందీ , సంస్కృతము, పర్షియన్, అరబిక్, టర్కిష్ పదాలు కలిసి ఉర్దూ భాష ఇండియా లోనే పుట్టింది. హిందీ ఉర్దూ ప్రజలిద్దరికీ వాడుక భాష మటుకు ఒకటే హిందుస్తానీ. 

హిందీ సినిమాలలో ఈ హిందుస్తానీ భాషే రాజ్యమేలుతోంది. హిందీ, ఉర్దూ ఒకటే భాష. కొందరు పండితులు వారి వారి మతాల ప్రత్యేకగుర్తింపు కోసం హిందుస్తానీకి సంస్కృతపదాలు ఎక్కువ కలిపితే హిందీ గానూ, ఫారశీ పదాలు ఎక్కువగా కలిపితే ఉర్దూ గానూ మారుతుంది. ఈ రెండు భాషలకూ సొంత లిపులు లేవు. అరువుతెచ్చుకున్న దేవనాగరి పర్షియన్ లిపుల్లో వ్రాస్తారు. ఈ రెంటినీ ఇంగ్లీషు లిపిలో రాస్తే ఒకే భాషగా తేల్తాయి. ఉర్దూ అంటేనే సంతలో జనం మాట్లాడే సామాన్య భాష. పార్లమెంటులో అధికారభాషను ప్రకటించే విషయంలో జరిగిన ఓటింగ్ లో హిందీ ఉర్దూ భాషలకు సమానంగా ఓట్లొచ్చాయి, రాష్ట్రపతి రాజేంద్రప్రసాద్ గారు వేసిన ఒక్క అనుకూల ఓటుతో హిందీ భాష ఆమోదం పొందింది. వాస్తవానికి సాధారణ ప్రజలు మాట్లాడేది హిందుస్తానీ భాషే. ఫార్శీ లిపిలో రాస్తే ఉర్దూ, దేవనాగరి లిపిలో రాస్తే హిందీ అవుతాయి.

## ఇవీ చూడండి
* లిపి
* హిందీ
* దేవనాగరి
* అరబ్బీ
* ఉర్దూ

## మూలాలు

## బయటి లింకులు
* Shakespear, John. A Dictionary, Hindustani and English. 3rd ed., much enl. London: Printed for the author by J.L. Cox and Son: Sold by Parbury, Allen, & Co., 1834.
* Encyclopedia Britannica, 11th Edition: Hindostani 
* Hindi, Urdu, Hindustani, ''khaRî bolî''
* Hindi-Urdu FAQ
* Hindustani as an anxiety between Hindi-Urdu Commitment

వర్గం:భారతీయ భాషలు
జాతీయ భూభౌతిక పరిశోధనా సంస్థ

**జాతీయ భూభౌతిక పరిశోధనా సంస్థ** (National Geophysical Research Institute or NGRI) భారతదేశంలోని భూమికి సంబంధించిన భౌతిక విషయాల మీద పరిశోధన చేసే ప్రభుత్వ సంస్థ. ఇది హైదరాబాదు నగరం యందు తెలంగాణ రాష్ట్రంలో ఉంది.

హైదరాబాదులో కేంద్ర ప్రభుత్వం నెలకొల్పిన ఈ సంస్థ 1961లో ప్రారంభమై భూమి ఉపరితలం, భూగర్భంలో చోటుచేసుకున్న పరినామాలను, మార్పులను అధ్యనం చేస్తున్నది. శాస్త్ర సాంకేతిక విజ్ఞాన పరిశోధనలో వినూత్న పరిశోధనలకు శ్రీకారం చుట్టి, విజయాలు సాధించి జాతీయ, అంతర్జాతీయ స్థాయిల్లో కీర్తి గడించింది. హైడ్రో కార్బన్లు, భూగర్భ వనరులు, భూకంప అధ్యయనం, ఖనిజాలు, జియోఫిజికల్ ఇన్‌స్ట్రుమెంటేషన్, ఇంజనీరింగ్, భూభౌతిక అధ్యయనం, జియోడైనమిక్స్ మొదలగు పలు అంశాల మీద అధ్యయనాలు చేస్తుంటారు. ఈ సంస్థలో ఉన్న మొత్తం 800 మంది శాస్త్రవేత్తలలో 200 మంది భూభౌతిక శాస్త్ర రంగంలో పరిసోధనలు చేస్తూంటారు.

ఈ సంస్థలో పనిచేసిన, పనిచేస్తున్న శాస్త్రవేత్తలు య్ంగ్ సైంటిస్టు, భట్నాగర్ ప్రైజ్, జాతీయ ఖనిజ అవార్డు, పద్మశ్రీ, ఫ్యాప్సీ, ఫిక్కీ మొదలగు ప్రతిష్ఠాత్మక గౌరవాలు అందుకున్నారు. 2006 వరకూ ఈ సంస్థ 38 పేటెంట్స్ దాఖలు చేసింది. ఈ సంస్థకు పరిసోధనల నిమిత్తం అందుతున్న నిధులు రూ.30.2 కోట్ల వరకు ఎగబాకింది (2005-06). నాగార్జున సాగర్, శ్రీశైలం, శ్రీరాంపాద సాగర్, డ్యాం ల వద్ద అనాలాగ్ సెస్మోగ్రాఫ్ కేంద్రాలను, హైదరాబాద్, కడప, కొత్తగూడెం లలో సెస్మిక్ స్టేషన్లు ఏర్పాటు చేసి భూకంప తీవ్రతను అధ్యయనం చేస్తూంటారు.

## బయటి లింకులు
*NGRI web site 
*Green Pages reference

వర్గం:ప్రభుత్వరంగ సంస్థలు
వర్గం:తెలంగాణ పరిశోధనా సంస్థలు
గుజరాత్ గవర్నర్ల జాబితా

**గుజరాత్ గవర్నర్, ** నామమాత్రపు అధిపతి. గుజరాత్ రాష్ట్రంలో భారత రాష్ట్రపతికి ప్రతినిధి. గవర్నర్‌ను రాష్ట్రపతి ఐదేళ్ల కాలానికి నియమిస్తారు. గాంధీనగర్‌లోని రాజ్‌భవన్‌లో నివసిస్తారు. ఆచార్య దేవవ్రత్ 2019 జూలై 22న గవర్నర్‌గా బాధ్యతలు స్వీకరించారు.

## చరిత్ర
గుజరాత్ రాష్ట్రం 1960లో ఏర్పడింది. అప్పటినుండి గుజరాత్ గవర్నరు పదవి సృష్టించబడింది. అంతకు క్రితం అది బొంబాయి రాష్ట్రంలో భాగంగా ఉండేది. 1960 మే 1న బొంబాయి రాష్ట్రాన్ని విభజించి మహారాష్ట్ర, గుజరాత్ లను ప్రత్యేక రాష్ట్రాలుగా ఏర్పాటుచేశారు.

## గవర్నరు అధికారాలు, విధులు

గవర్నర్ అనేక రకాల అధికారాలను కలిగి ఉంటారు:

* పరిపాలన, నియామకాలు, తొలగింపులకు సంబంధించిన కార్యనిర్వాహక అధికారాలు,
* చట్టాన్ని రూపొందించడం, రాష్ట్ర శాసనసభకు సంబంధించిన శాసన అధికారాలు, అంటే విధానసభ లేదా విధాన పరిషత్, విచక్షణ అధికారాలు గవర్నర్ విచక్షణ ప్రకారం నిర్వహించబడతాయి.

## ఇప్పటివరకు పనిచేసిన గవర్నర్ల జాబితా
1960 మే 1 నుండి గుజరాత్ రాష్ట్ర గవర్నర్లుగా పనిచేసిన వారు:
::
## ఇవి కూడా చూడండి
* గుజరాత్
* గుజరాత్ ముఖ్యమంత్రులు
## మూలాలు

## వెలుపలి లంకెలు

*
వర్గం:గుజరాత్
వర్గం:భారతదేశ రాష్ట్రాల గవర్నర్లు
వర్గం:గుజరాత్‌కు సంబంధించిన జాబితాలు
వర్గం:భారతదేశ రాజకీయ కార్యాలయ అధిపతుల జాబితాలు
వర్గం:భారతీయ రాష్ట్రాల గవర్నర్ల జాబితాలు
వర్గం:జాబితాలు